  Наталья Тетерина Грак ёросысь Иван Лукиянов Сӧсыръёслэн чорыганъя 10-тӥ элькун фестивалязы нырысетӥ инты басьтӥз. Ужрад вормисьлэн дор палъёсаз — Юрыксы гуртын — 21-тӥ инвожое ортчиз но Удмуртиысь но Татарстанысь 180 пала адямиез люказ. Со сярысь ивортодэтъя «Удмуртия» агентстволы фестивалез одӥгез радъясь но вожвылъяськонын вормись Иван Лукиянов вераз. Ёросъёс трос вал. Сарапул, Алнаш, Можга, Сьӧлта, Каракулино вал. Пыриськись вал Менделеевскысь (Татарстан – ред.). <…> Пиналъёс но вал Иван Лукиянов, сӧсыръёслэсь чорыганъя элькун фестивальзэс радъясьВоргорон верамъя, фестиваль улсын тужгес бадӟым кутэм чорыг ог 150 грамм кыскиз. Нош ачиз Иван Лукиянов ваньзэ 350 грамм пала чорыг кутӥз, тросэз соос пӧлысь карасьёс. Таӵе ужрадын со нырысеьсэ вормисе потӥз. Азьвыл аръёсы Сарапулын ортчем фестивальын кыкетӥ инты басьтылӥз вал. Чакланъёсъя, Сӧсыръёс пӧлын чорыганъя 11-тӥ элькун фестиваль кайта Вавож ёросын радъяськоз. Тодэ вайытом, Сӧсыръёслы чорыганъя элькун фестивалез радъязы Удмуртиысь сӧсыръёслэн «Благо» элькун огазеяськонзы, Грак ёрослэн администрациез но Удмурт Элькунысь чорыган спортъя федерация. Тегъёс: Удмуртия сӧсыръёс Мерлык чорыган Грак  